ભાજપની રાણનીતિ મામલે જે જાણકારી સામે આવી છે, એ અનુસાર તેઓ નોમિનેશન પ્રક્રિયા પૂર્ણ થયા બાદ ચૂંટણી પ્રચારમાં સંપૂર્ણ રીતે સક્રિય થશે અને મતદાન સુધી આ ધાર સતત તેજ થતી જોવા મળશે. ભાજપને પૂરી આશા છે કે, નરેન્દ્ર મોદી એકવાર ગુજરાતમાં ધામા નાંખશે કે તુરંત કોંગ્રેસનો સફાયો થતો જોવા મળશે. પીએમ મોદીની લગભગ 50 વિશાળ રેલીઓની તૈયારી ચાલી રહી છે અને આ રેલીઓ દરમિયાન તેઓ સમગ્ર ગુજરાતની મુલાકાત લેશે. જે વિસ્તારોમાં ભાજપનો પક્ષ નબળો પડી રહ્યો છે, ત્યાં કોંગ્રેસ પોતાનો પ્રભાવ ઊભો કરવા પ્રયત્નશીલ છે. આ વિસ્તારોમાં ખાસ કરીને હાર્દિક પટેલ, અલ્પેશ ઠાકોર અને જિજ્ઞેશ મેવાણી જેવા નેતાઓનો દબદબો છે. આથી પીએમ મોદીની રેલીઓમાં આ વિસ્તારો પર ખાસ ધ્યાન આપવામાં આવશે એમ માનવામાં આવી રહ્યું છે.